tsijne laste en sal de wyn tselve stroo bynne den hove
moete slijten ende te meste bringe en dat vuere opde
voirs lande en gheen ande tot desselfs lants meesten
pffijte soe wel opde verste als opde naiste It de
wyn sal jairlijcx gehoude sijn int hof te leven in
walms om de huysing dmede te decken ende
alsmen dien verdect oft andssins dair plect van
ouden wercke soe sal de wyn den wercliede den
motcost geve ende lodewijck sal de dachuen betale en de wyn sal
eem en ande gereetscap moete nairde halen
It de wyn sal de huysing sculd sijn te houden vand
onderster rijkele totter platen nederwerts It de wyn
sal gehoude sijn den voirs lodewijke jairlijcx te
houden twee verckene op in dien lodewijc hem die
syjnt van mey voirt tot dat den somen ooft gedaen
sijn sal het en wae dat de eekele geraecte in
welken gevalle hij die voirde soude moete houden
soe dat costumelijck is It lodewijck sal den wyn
jairlijcx voirt uuyt te late hebbe een dachmael lants
inde stortte om dop te besaeyen tghene dat hem
gelieve sal It sulle de voirs lodewijc ende de
wyn jairlijcx half en half hebbe dooft opde voirs
goede wassen en lodewijck sal dair eene lese
stellen tsijne laste vand dachuen ende de wyn sal
lodewijcx helicht sculd sijn te loeven te leven It de
wyn en sal gheene sacht hebbe inde wouwers noch
oic int duyfhuys It de wyn sal moege houwe
bernhout allome sonder aende wolf den hasenputte
ende den ecke It de wyn sal jairlijcx de weg
waterleyen ende ryoele moete houde vegen ende
ruyme wel en loflijck tsijne coste It sal de
wyn jairlijcx hebbe alle tduyvemest en dat opde
voirs lande moete vuen slants meeste proffijte
It lodewijck sal te hemwerts behoude de came
en den solde die hij gewoenlijc es te hebben
Ende alle dese vorweerde c cor zedele blanck
juli xxv sen pli cor tymple beken aug x a do
It alijt hoefmans dochter wijlen willems ierst uuyt den
broode van katlijne haer moeder wed desselfs wijlen